**PULJE FOR KOMPENSATIONSORDNING FOR DEN FOLKEOPLYSENDE VOKSENUNDERVISNING (AFTENSKOLER), DAGHØJSKOLER OG FOLKEUNIVERSITETET**

**DEN UAFHÆNGIGE REVISORS ERKLÆRING**

*Til Slots- og Kulturstyrelsen*

Følgende dokument bruges i tilknytning til regnskab for kompensationsansøgningen når der er modtaget en samlet berettiget kompensation på over 500.000 kr.

**Konklusion**

Vi har revideret regnskabet for kompensationsansøgning for [kompensationsmodtager] (i det følgende kaldet ”kompensationsmodtager”) for kompensation modtaget under pulje for kompensationsordning for den folkeoplysende voksenundervisning(aftenskoler), daghøjskoler og Folkeuniversitetet.

Regnskab for kompensation udarbejdes efter bekendtgørelse nr. 1722 af 24. november 2020 om kompensation for den folkeoplysende voksenundervisning (aftenskoler), daghøjskoler og Folkeuniversitetet, herunder de instrukser om regnskab og revision, som er opstillet i tilsagnsbrevet (i det følgende kaldet ”Slots- og Kulturstyrelsens retningslinjer).

Regnskabet udviser en samlet berettiget kompensation på [xx] kr.

Det er vores opfattelse, at regnskabet for kompensationsansøgningen i alle væsentlige henseender er rigtigt, dvs. udarbejdet i overensstemmelse med Slots- og Kulturstyrelsens retningslinjer.

**Grundlag for konklusion**

Vi har udført vores revision i overensstemmelse med internationale standarder om revision, de yderligere krav, der er gældende i Danmark, samt standarderne for offentlig revision, idet revisionen udføres på grundlag af bestemmelserne i bekendtgørelserne nr. 1722 af 24. november 2020 om pulje for kompensationsordning for den folkeoplysende voksenundervisning(aftenskoler), daghøjskoler og Folkeuniversitetet. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar for revisionen af regnskabet for kompensationsansøgningen”. Vi er uafhængige af kompensationsmodtager i overensstemmelse med internationale etiske regler for revisorer (IESBA’s etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Fremhævelse af forhold i regnskabet – anvendt regnskabspraksis samt begrænsning i distribution og anvendelse**

Vi henleder opmærksomheden på, at regnskabet for kompensationsansøgningen er udarbejdet i henhold til Slots- og Kulturstyrelsens retningslinjer.

Regnskabet for kompensationsansøgningen er udarbejdet med henblik på at hjælpe kompensationsmodtager til overholdelse af de regnskabsmæssige bestemmelser i kompensationsgivers retningslinjer. Som følge heraf kan regnskabet for kompensationsansøgningen være uegnet til andet formål.

Vores erklæring er udelukkende udarbejdet til brug for kompensationsmodtager og Slots- og Kulturstyrelsens og bør ikke udleveres til eller anvendes af andre parter end kompensationsmodtager og kompensationsgiver.

Vores konklusion er ikke modificeret som følge af disse forhold.

**Ledelsens ansvar for regnskab for kompensationsansøgning**

Ledelsen har ansvaret for udarbejdelsen af et regnskab for kompensationsansøgning, der i alle væsentlige henseender er rigtigt, dvs. udarbejdet i overensstemmelse med Slots- og Kulturstyrelsens retningslinjer. Den daglige ledelse har endvidere ansvaret for den interne kontrol, som ledelsen anser for nødvendig for at udarbejde et regnskab for kompensationsansøgning uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af regnskabet for kompensationsansøgningen**

Vores mål er at opnå høj grad af sikkerhed for, om regnskabet for kompensationsansøgningen som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, samt standarderne for offentlig revision, jf. bekendtgørelse nr. 1722 af 24. november 2020 om pulje for kompensationsordning for den folkeoplysende voksenundervisning(aftenskoler), daghøjskoler og Folkeuniversitetet, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på grundlag af regnskabet for kompensationsansøgningen.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, samt standarderne for offentlig revision, jf. bekendtgørelse nr. 1722 af 24. november 2020 om pulje for kompensationsordning for den folkeoplysende voksenundervisning(aftenskoler), daghøjskoler og Folkeuniversitetet, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i regnskabet for kompensationsansøgningen, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen af regnskabet for kompensationsansøgningen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af kompensationsmodtagers interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med ledelsen om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

[By], den [xx. xxxxxxxx] 2020

[Revisionsfirma]

CVR-nr. [xx xx xx xx]

[Navn]

[Statsautoriseret revisor/Registreret revisor]

[MNE-nummer]